Ca’ Foscari

Ca’ Foscari on palatsi Venetsiassa Italiassa.Eleodori, E. ja W.: Il Canal Grande. Palazzi e famiglie, Corbo e Fiore Editori, 2007. . Doge Francesco Foscari osti palatsin Venetsian tasavallalta vuonna 1453.Pilo, G. M. ja De Rossi L. (toim.): Ca’ Foscari. Storia e restauro del palazzo dell’Università di Venezia, sivu 36. . Nykyään rakennus on Ca’ Foscari -yliopiston päärakennus. 

Ca’ Foscarin suunnitteli todennäköisesti arkkitehti Bartolomeo Bon aikaisemmin tontilla sijainneen bysanttilaisen rakennuksen Ca’ delle Due Torrin tilalle. Arkkitehtoniselta tyyliltään Ca’ Foscari edustaa venetsialaista gotiikkaa, josta tärkein esimerkki on Dogen palatsi. Ca’ Foscarin sijainti Canal Granden varrella on ainutlaatuinen sillä rakennuksesta on näkymä Rialton sillalta aina Accademian sillalle asti. Näkymän ovat ikuistaneet useat kuvataiteilijat, joista kuuluisin on Canaletto.

Restauroinnin yhteydessä vuonna 1936 Foscari-palatsiin rakennettiin juhlasali yliopiston tarkoituksiin. Restaurointitöistä ja juhlasalin suunnitelusta vastasi italialainen arkkitehti Carlo Scarpa.Pilo, G. M. ja De Rossi L. (toim.): Ca’ Foscari. Storia e restauro del palazzo dell’Università di Venezia, sivut 142-151. .

Lähteet

 Aiheesta muualla 

 Ca' Foscari Tour / unive.it 
 Centro Carlo Scarpa

Luokka:Italian palatsit
Luokka:Venetsian rakennukset ja rakennelmat